From the Inside
From the Inside – koncepcinis JAV atlikėjo Alice Cooper albumas, išleistas 1978. Sukurti šį albumą jį pastūmėjo reabilitacijos klinikoje Niujorke praleistas laikas gydantis nuo alkoholizmo. Kiekvienas dainos personažas turi realų atitikmenį, kurį Alice sutiko toje klinikoje. Kuriant šį albumą, prie Alice Cooperio grupės prisijungė ir trys buvę Eltono Johno grupės nariai: tekstų autorius Bernie Taupin ir gitaristai Davey Johnstone bei Dee Murray. Pats albumas JAV topuose pasiekė 60-ą vietą.